Lehdistötiedote

**Wasalinen laivaliikenteen uusi aikataulu edistää Martin & Serveran toimintaa Suomessa**

*Wasaline teki tällä viikolla päätöksen Uumaja–Vaasa-laivaliikenteen aikataulumuutoksesta vuodenvaihteen jälkeen. Muutos luo uusia mahdollisuuksia Martin & Serveran panostukselle Suomen markkinoihin.*

Muuttunut aikataulu hyödyttää Martin & Serveraa yrityksen jo aloittamassa panostuksessa Suomen markkinoihin. Uusi aikataulu astuu voimaan 8. tammikuuta 2018. Sen ansiosta Martin & Servera pystyy tavoittamaan Suomen (aluksi Vaasan ja Pohjanmaan) kolmesti viikossa Uumajassa sijaitsevasta varastostaan käsin siten, että tuotteiden jakelu tapahtuu vuorokauden kuluessa tilauksesta.

* Tavaran kuljettaminen sata kilometriä laivalla Merenkurkun yli maantiekuljetuksen sijasta, mikä pelkästään Vaasaan asti merkitsisi 800 kilometrin ajomatkaa, pienentää jakelukustannuksia ja ympäristövaikutuksia sekä parantaa tuotteiden saatavuutta Suomen ravintolamarkkinoilla, sanoo Ulf Sedlacek, Martin & Serveran myyntipäällikkö Uumajassa.

Logistiikan helpottuminen tuo koko Martin & Serveran valikoiman suomalaisten ravintola-asiakkaiden ulottuville. Konsernin tarjonta Suomessa kasvaa siis hetkessä tuhansilla ravintoloille ja suurtalouskeittiöille suunnatuilla tuotteilla.

Konsernin panostuksella Suomeen on selkeät tavoitteet.

* Martin & Servera ja sen suomalainen tytäryhtiö Chipsters pyrkivät viidessä vuodessa yli miljardin Ruotsin kruunun liikevaihtoon Suomen markkinoilla, sanoo konsernijohtaja Håkan Åkerström.

Åkerström kertoo, että Martin & Servera on käynyt hyvässä hengessä vuoropuhelua Wasalinen ja poliittisten päättäjien kanssa aikataulumuutosten saavuttamiseksi.

* Maanantailähdön myöhentäminen hyödyttää Martin & Serveraa ja koko alueen elinkeinoelämää, Håkan Åkerström toteaa.

Wasalinen toimitusjohtaja Peter Ståhlberg on erittäin tyytyväinen vuoropuheluun elinkeinoelämän eri toimijoiden sekä alueellisten ja paikallisten poliitikkojen kanssa.

* Odotamme innokkaasti saavamme yhteistyökumppaneidemme kanssa myötävaikuttaa positiiviseen aluekehitykseen Merenkurkun molemmin puolin. Olemme iloisia siitä, että pystymme vastaamaan toiveeseen maanantailähdön myöhentämisestä, ja odotamme käyttöasteen kasvavan, sanoo Peter Ståhlberg.